b'\n_START_ARTICLE_\nOslo brann- og redningsetat\n_START_SECTION_\nBoligseksjonen\n_START_PARAGRAPH_\nSeksjonen best\xc3\xa5r av 30 ansatte som \xc3\xa5rlig f\xc3\xb8rer feiing, tilsyn og kontroll med ca. 73.000 objekter. _NEWLINE_Boligseksjonen er delt inn i f\xc3\xb8lgende grupper: HMS, Byg\xc3\xa5rd, Bolig og Ressurs._NEWLINE_HMS-gruppen: Gruppen har ansvaret for tilsyn rettet mot styrene i borettslag, boligsameier og boligsammenslutninger. Dette tilsynet inneb\xc3\xa6rer blant annet fokus p\xc3\xa5 IK-mappe (internkontroll), rutiner for varsling av brann, slokking av brann, adkomst fasade, r\xc3\xb8mningsveier, brannklassifiserte d\xc3\xb8rer, brannbelastning p\xc3\xa5 kjeller/loft, oppbevaring av brannfarlig vare, trekkproblemer, behov for feiing, bekdannelse, el-sjekk, ildstedsmeldinger, brannvern i hjemmene samt EN\xc3\x98K-tiltak._NEWLINE_Byg\xc3\xa5rdsgruppen: Byg\xc3\xa5rdsgruppen har ansvaret for kontroll av ildsteder og feiing av skorsteiner i byg\xc3\xa5rder. De har et n\xc3\xa6rt samarbeid med Plan- og bygningsetaten, og har blant annet fokus p\xc3\xa5 ulovlig loftsutbygging, r\xc3\xb8mningsveier og andre bygningsmessige forhold som er til fare for brannsikkerheten._NEWLINE_Byg\xc3\xa5rdsgruppen skal i utgangspunktet inn i hver enkelt boenhet for \xc3\xa5 kontrollere skorstein og ildsted. De skal informere bruker av boenheten om r\xc3\xb8ykvarslere, slokkeutstyr, riktig fyring, riktig bruk av elektriske produkter og andre forhold som er vikige for den generelle brannsikkerheten i boenheten._NEWLINE_Boliggruppen: Boliggruppen har ansvar for kontroll med brannsikkerheten i \xc3\xb8vrige boliger med skorstein. Skorstein og ildsted skal kontrolleres og bruker av boligen skal informeres om r\xc3\xb8ykvarslere, slokkeutstyr, riktig fyring, riktig bruk av elektriske produkter, og andre forhold og tiltak som er viktige for den generelle brannsikkerheten i boenheten. Feiing av pipe foretas dersom det er behov for det._NEWLINE_Ressursgruppen: Gruppen har ansvar for tilrettelegging av den daglige driften. Noen oppgaver gruppen har ansvar for er web-sidene, oppl\xc3\xa6ring, innkj\xc3\xb8p, HMS, gebyr og ulike prosjekter. Ett eksempel er Sotbrannprosjektet som ble startet i 2004 for \xc3\xa5 se p\xc3\xa5 sammenhengen mellom feiing og pipebranner, og for \xc3\xa5 se p\xc3\xa5 hvilke konsekvenser pipebranner har. Prosjektets funn er blant annet at \xc2\xabvanlig\xc2\xbb feiing ikke hindrer pipebranner, men at det kan v\xc3\xa6re n\xc3\xb8dvendig \xc3\xa5 frese skorsteiner hvor det oppdages bek.\n_START_SECTION_\nOrganisasjon beredskap\n_START_PARAGRAPH_\nBeredskapsavdelingen er den st\xc3\xb8rste avdelingen i brannvesenet med 288 \xc3\xa5rsverk fordelt p\xc3\xa5 fire vaktbrigader. Hver brigade best\xc3\xa5r av 71 personer og ledes av en brigadesjef. I tillegg kommer stabs-, veksted- og servicefunksjoner og 110-sentralen.\n_START_SECTION_\nKvinnelige brannkonstabler\n_START_PARAGRAPH_\nI april 2006 ble det ansatt to kvinnelige brannkonstabler. Etaten hadde tidligere g\xc3\xa5tt inn i et samarbeid med et idrettslag for \xc3\xa5 danne en kvinnelig referansegruppe med henblikk p\xc3\xa5 brannvesenets fysiske tester. Konklusjonen p\xc3\xa5 samarbeidet var at kvinner med middels allsidig treningserfaring ikke skulle ha noen problemer med \xc3\xa5 klare testene.'